બેન્કમાં ડિપોઝીટ ફિક્સ હોય છે. લોજમાં ભાણું ફિક્સ હોય છે. ઈન્ટરનેટમાં ડેટા પ્લાન ફિક્સ હોય છે. બેન્કમાં ડીપોઝીટો ફિક્સ હોય છે. દસ રૂપિયાની રીચાર્જ કૂપનમાં ટોક ટાઈમ ફિક્સ હોય છે. લોકસભા અને વિધાનસભાની મુદત ફિક્સ હોય છે. અમુક વિદ્યાર્થીઓમાં કઈ લાઈનમાં જવું એ પહેલેથી ફિક્સ હોય છે. આ વિદ્યાર્થીઓને ભણાવનાર વિદ્યાસહાયકોનો પગાર ફિક્સ હોય છે. ઓછી લાયકાત ધરાવનાર શિક્ષકોને કારણે પેદા થનાર આવતી પેઢીનું ભાવિ અંધકારમય છે, એ પણ ફિક્સ છે. સાસુ ઘરમાં રહેવા આવે પછી જમાઈની પોઝીશન ફિક્સ હોય છે. અરે દસ રૂપિયામાં કેટલી પાણીપુરી મળશે એ પણ ફિક્સ હોય છે. પણ ક્રિકેટમાં મેચ ફિક્સ થાય તો હોબાળો મચી જાય, આ તે કંઈ રીત છે?